open-index/open-wikipedia-markdown huggingface dataset:
Optisk linse

En **optisk linse** er et gjennomsiktig legeme som bryter lyset slik at det enten samles i et brennpunkt (samlelinse eller konveks linse) eller spredes fra et brennpunkt (spredelinse eller konkav linse).

På grunn av lysbrytning (refraksjon) vil lyset bli avbøyet, lysstrålene blir mer eller mindre sterkt samlet eller spredt alt etter linsens geometriske utforming. Vanligvis har en linse (engelsk: *lens element*) to kuleformete (sfæriske) overflater med forskjellig radius, disse linsene vil ha et brennpunkt. Det finnes også linser der overflatene har sylindrisk form, disse vil fokusere på en linje i stedet for på et punkt. Konvekse linser er tykkest, konkave linser tynnest på midten. En linses «styrke» blir enten angitt som brennvidde eller som dioptri. Tidligere ble optiske linser alltid fremstilt av glass, idag blir også forskjellige kunststoffer benyttet. 

Det enkleste eksempelet på en optisk linse er en lupe, også kalt forstørrelsesglass. Andre eksempler er optiske mikroskop, refraktorteleskop og fotografiske objektiver. I briller benyttes linser for å kompensere for øyefeil der øyets egen linse ikke er i stand til å fokusere på netthinnen, som regel blir en kombinasjon av sfærisk og sylindrisk linse benyttet. Når man er langsynt vil man for eksempel bruke en konveks linse. 

## Se også
*Elektronisk linse
*Gravitasjon
*Fresnel-linse
Jorunn Ringstad

**Jorunn Ringstad** (1943–2018) var en norsk politiker (Sp). Hun ble innvalgt på Stortinget fra Sogn og Fjordane i 1993. Hun var vararepresentant i perioden fra 1989–1993. Ringstad var ordfører i Askvoll fra 1987 til 1993.

## Stortingets Presidentskap
* 1997–2001 visepresident i Odelstinget.

## Stortingskomitéer
* 2001–2005 første nestleder i Samferdselskomitéen.
* 2001–2005 medlem av Valgkomitéen.
* 1997–2001 medlem av Samferdselskomitéen.
* 1997–2001 medlem av Valgkomitéen.
* 1997–2001 medlem av Arbeidsordningskomitéen.
* 1997–2001 varamedlem av Den utvidede utenrikskomitéen.
* 1993–1997 medlem av Justiskomitéen.
* 1993–1997 varamedlem av Den utvidede utenrikskomitéen.
* 1993–1997 varamedlem av Den forberedende fullmaktskomitéen.

## Referanser


## Eksterne lenker
*
Bregenz

**Bregenz** er hovedstad i den østerrikske delstaten Vorarlberg, som er den vestligste delstaten i landet. Byen ligger helt vest i Vorarlberg, ved Bodensjøen og har om lag 27&nbsp;000 innbyggere. Byen er mest kjent for Bregenzer Festspiele som foregår på en scene (Seebühne) ute i Bodensjøen, og som arrangeres årlig. Den eldste delen av Bregenz kalles Oberstadt og var opprinnelig omgitt av en bymur. En av severdighetene her er Martinsturm.

## Referanser


## Eksterne lenker
*
Sverre J. Hoddevik

**Sverre Julius Hoddevik** (født 1946) er en norsk tannlege og politiker (H).

Han vokste opp i fiskerbondefamilie i Hoddevik på Stadlandet som sønn av Daniel Hoddevik og Jenny Flataker. Etter Firda gymnas var han lærer i hjemtraktene i ett år, hvorpå han studerte til cand.odont. ved Universitetet i Oslo. Han var først garnisonstannlege i Harstad, deretter tannlege på Sunnmøre og i Nordfjord. I 1978 ble han distriktstannlege i Selje kommune og gårdbruker.

Hoddevik var medlem av Selje kommunestyre 1984–1997, medlem av formannskapet 1988–1991 og ordfører 1992–1997. Han var stortingsrepresentant for Sogn og Fjordane 1997–2005, og satt i Stortingets kommunalkomité 1997–2001 og Stortingets samferdselskomité 2001–2005.

## Referanser


## Eksterne lenker
*
Pasjto (språk)

**Pasjto** (پښتو) er offisielt språk i Afghanistan (sammen med Dari). Språket snakkes av etniske afghanere ellers kjent som pasjtunere som bor i Afghanistan og de vestlige provinsene av Pakistan.

## Historie
Det er antatt at språket oppstod i Kandahar/Helmand-området i Afghanistan. Dari dominerer ofte over pasjto i den daglige bruken i styret av Afghanistan etter at hovedstaden ble flyttet til Kabul fra Kandahar i det 18. århundre. Pasjto blir snakket av 48&nbsp;% av Afghanistans befolkning.

## Geografisk utbredelse
Pasjto blir snakket av rundt 15 millioner mennesker i sør, øst og noen nordlige provinser i Afghanistan og av over 25 millioner mennesker i de vestlige provinsene i Pakistan inkludert Khyber Pakhtunkhwa og Balutsjistan. Store samfunn finnes også i Sind (Karachi, Hyderabad) og i vestre Punjab. Mindre samfunn eksisterer nord i India (Pathankot, Rampur) og nordøstre Iran. 

Det blir snakket av ca. 66&nbsp;% av befolkningen i Afghanistan som er pasjtunere, men også av etniske pasjtunere (afghanere) som bor på den andre siden av den omstridte Durrand-linjen i dagens Pakistan (ca. 13-20&nbsp;% av befolkningen i Pakistan).

### Offisiell status
Pasjto er et av de to offisielle språkene i Afghanistan. Det andre er den persiske dialekten, kjent som dari i Afghanistan. Pasjto er også et viktig regionalt språk i Afghanistan og Pakistan.

### Dialekter
Den nordre dialekten blir snakket av rundt 15&nbsp;206&nbsp;000 mennesker, og den sørlige av rundt 11&nbsp;685&nbsp;000 mennesker per 1993.

## Vokabular
Det har tatt opp mange arabiske og persiske ord.

## Skriftsystem
Pasjto har brukt en modifisert versjon av det persisk-arabiske alfabetet siden islam ankom Sentral-Asia. Men de siste årene har det blitt økende populært, på grunn av internett, å skrive pasjto med latinske bokstaver.
Pasjto har flere bokstaver som ikke fins i noen persisk-arabiske skriftsystem som representerer den retroflekse versjonen av konsonantene t, d, r og n. Bokstavene blir skrevet som standard arabiske ta', dal, ra', og nun med en «pandak» påsatt under som ligner en liten sirkel. De har også bokstavene ge og xin (lyden er som den tyske ch i *ich*) som ligner henholdsvis ra' og sin med en prikk over og under. Pasjto har også den ekstra bokstaven som persisk la til det arabiske alfabetet.

## Referanser og noter


## Eksterne lenker

* KODAKAN
* UCLA artikkel
* Etnologisk rapport
* Pasjto språk – opplæringsprogram og bøker
*  Den etniske komposisjonen av Afghanistan
Helmand (provins)

**Helmand-provinsen** er en av 34 provinser i Afghanistan. Administrasjonssenteret er Lashkar Gah. Provinsen regnes som det viktigste området for produksjon av opium i verden, man regner med at over 40% av verdens opium dyrkes i Helmand.

Grishk-demningen er en flomvern- og kraftdemning i elven Helmand i denne provinsen.

## Geografi
Elven Helmand renner gjennom provinsen, som ligger sørvest i landet. Helmand ligger mellom provinsene Nimruz og Farah i vest, Ghowr i nord og Oruzgan og Kandahar i øst. I sør grenser provinsen til Pakistans provins Balutsjistan. Provinsen er delt inn i 13 distrikter.

## Distrikter
*Baghran
*Dishu
*Gerishk
*Nawzad
*Musa Qala
*Lashkargah 
*Nawa-I-Barakzayi
*Kajaki
*Nad Ali
*Garmsir
*Khanashin
*Washir
*Sangin

## Befolkning
Befolkningen er for det meste sunnimuslimske pashtoer og pashtunere, og Taliban står sterkt i provinsen.

## Referanser
Elisabeth av Danmark

**Elisabeth Caroline-Mathilde Alexandrine Helena Olga Thyra Feodora Estrid Margarethe Désirée** (født 8. mai 1935 i København, død 19. juni 2018) var prinsesse til Danmark og nummer tolv i arvefølgen til den danske tronen.

Hun var datter av prins Knud av Danmark og prinsesse Caroline-Mathilde av Danmark og storesøster til grevene Ingolf og Christian av Rosenborg.

Prinsesse Elisabeth var ansatt i Udenrigsministeriet fra 1956 til 2001. Hun var utstasjonert ved den danske ambassade i Washington oktober 1973–1976 og august 1981–1985 og ved den danske FN-misjon i Genève mai 1989–1993.

Prinsesse Elisabeth var ugift og hadde ingen barn, og representerte sjelden kongehuset.

## Referanser
Ingolf av Danmark

**Ingolf Christian Frederik Knud Harald Gorm Gustav Viggo Valdemar Aage av Rosenborg** (født 17. februar 1940 på Sorgenfri slott i København) er dronning Margrethe II av Danmarks fetter. 

Som sønn av prins Knud av Danmark og prinsesse Caroline-Mathilde av Danmark, fikk han etter fødselen tittelen *Hans Høyhet prins Ingolf av Danmark*, og hadde arverett til tronen. Da han 13. januar 1968 giftet seg med Inge Terney i København, mistet han både tittel og arverett. Han fikk da sin nåværende tittel, *greve av Rosenborg*.

Grev Ingolf og grevinne Inge levde sammen i et barnløst ekteskap fram til Inges død i 1996. To år senere, den 7. mars 1998, giftet greven seg på nytt med Sussie Hjorhøy Petersen.

## Referanser
Christian av Danmark

:*For tidligere konger med samme navn, se [[Liste over Danmarks monarker]]
:*For grev Christian av Rosenborg (født 1942), se Christian av Rosenborg

**Kronprins Christian til Danmark**, greve av Monpezat, (født 15. oktober 2005) er Danmarks kronprins, sønn av Kong Frederik X og Dronning Mary, og nummer én i den danske tronfølgen. Han ble døpt **Christian Valdemar Henri John** etter sin tipoldefar Christian X, Valdemar Atterdag, sin farfar, prins Henrik, og sin morfar, John Donaldson.

Christian ble døpt 21. januar 2006 i Christiansborg slottskirke av biskop Erik Norman Svendsen.

Hans tittel er fra fødselen: Hans Kongelige Høyhet Prins Christian av Danmark. I 2008 ble han også greve av Monpezat. I 2024 ble han kronprins.

## Referanser


## Eksterne lenker
* 
* 
*
Camilla av Rosenborg

**Camilla Alexandrine Christine av Rosenborg** (født 1972) er en dansk adelskvinne. Hun er oldebarn av kong Christian X av Danmark og tremenning av kronprins Frederik av Danmark.

Camilla er datter av grev Christian av Rosenborg, tidligere prins Christian av Danmark, og hans kone, Anne Dorte Maltoft-Nielsen. Hun har en tvillingsøster, Josephine, samt en yngre søster, Feodora.

20. mai 1995 giftet Camilla seg med Mikael Rosanes (f. 8. februar 1952) i Sollerød, Danmark. Ekteparet har fire barn:
* Anastasia av Rosenborg (f. 24. november 1997)
* Ludwig av Rosenborg (f. 5. juni 2000)
* Leopold av Rosenborg (f. 15. april 2005)
* Theodor av Rosenborg (f. 19. juni 2008)

## Referanser


## Eksterne lenker
* 
*
Anne Dorte Maltoft-Nielsen

**Anne Dorte av Rosenborg** (**Anne Dorte Maltoft-Nielsen**) (født 3. oktober 1947 i Frederikssund, Danmark, død 2. januar 2014 i Gentofte) var en dansk adelskvinne. Hun var gift med dronning Margrethes fetter, grev Christian av Rosenborg (1942-2013).

Anne Dorte giftet seg med grev Christian i Lyngby utenfor København den 27. februar 1971.
De har tre døtre:
*Camilla av Rosenborg (f. 29. oktober 1972)
*Josephine av Rosenborg (f. 29. oktober 1972)
*Feodora av Rosenborg (f. 27. februar 1975)

## Referanser
Maggie Grace

**Margaret Grace Denig** (født 1983) er en amerikansk skuespillerinne, som, under artistnavnet **Maggie Grace**, er mest kjent for rollen som Shannon Rutherford i TV-serien *[[Lost]]*. Hun er også kjent i rollen som Kim Mills i *Taken*, *Taken 2* og *Taken 3*.

## Delvis biografi
Grace ble født i Columbus i Ohio, men bor i dag i Los Angeles.

Hun hadde sin debut som skuespiller i 2002, da med roller i filmene *Dominick Dunne Presents: Murder in Greenwich* og *Shop Club*. I 2003 hadde hun rollen som den goth-inspirerte, fjerne datteren til Tom Selleck og Wendy Crewson i dramafilmen *12 Mile Road*.

Graces store gjennombrudd kom da hun fikk rollen som den late og selvsentrerte Shannon Rutherford i den kritikerroste TV-serien *[[Lost]]*. I 2005 spilte hun i den nærmest allment slaktede skrekkfilmen *[[Tåken#Nyinnspilling|Tåken]]*, med Tom Welling fra *[[Smallville]]* i en av hovedrollene.

Grace skulle ha fått rollen som Kitty Pryde (Shadowcat) i *[[X-Men: The Last Stand]]*, men da filmens første regissør Bryan Singer forlot prosjektet og Brett Ratner tok over, gikk rollen til Elliot Page.

## Filmografi

## Referanser


## Eksterne lenker
* 
* 
*  Maggie Grace, fransk fanside
Christian av Rosenborg

**Christian Frederik Franz Knud Harald Carl Oluf Gustaf Georg Erik av Rosenborg** (1942–2013) var dronning Margrethe II av Danmarks fetter.

Han var sønn av prins Knud av Danmark og hans hustru, prinsesse Caroline-Mathilde. Han hadde opprinnelig tittelen *Hans Høyhet prins Christian av Danmark* og hadde arverett til tronen.

Den 27. februar 1971 giftet prins Christian seg med Anne Dorte Maltoft-Nielsen i Lyngby utenfor København. Han fikk da tittelen *greve av Rosenborg* og mistet samtidig sin rett til tronen.

Grev Christian og grevinne Anne Dorte har tre døtre:
* Camilla av Rosenborg (f. 29. oktober 1972)
* Josephine av Rosenborg (f. 29. oktober 1972)
* Feodora av Rosenborg (f. 27. februar 1975)

## Referanser
Faksimile

En **faksimile** er en nøyaktig gjengivelse av et originalt håndskrevet eller trykt verk. Bøker kan således utgis som faksimileutgaver, det vil si som nyfremstilling av en original i både innhold og utseende.

En **digital faksimile** er et eller en samling av, digitale bilder med avfotograferinger av innhold og layout av en bok eller et dokument.

Ordet skal uttales med trykk på andre stavelse: fak-*si*mile.

## Se også
* Telefaks

## Referanser
Sand (andre betydninger)

**Sand** kan vise til:

* Sand – naturlig, finmalt stein

## Geografi
* Sand (Akershus) – tettsted også kalt Jessheim Vest i Ullensaker kommune
* Sand (Nord-Odal) – kommunesenter og tettsted i Nord-Odal kommune
* Lillesand - opprinnelig navn på stedet hvor byen ligger
** Sand (valgkrets) - valgkrets til Stortingsvalgene 1906-1918
* Sand (Suldal) – kommunesenter og tettsted i Suldal kommune
* Sand gård – midtpunktet i tettstedet Årøysund

## Personer
* Vebjørn Sand – norsk kunstmaler.
* Aune Sand – norsk filmregissør.
* Kirsten Sand – norsk arkitekt og musikkpedagog.

## Annet
* ''Sand'' (roman) – best kjent som *Dune*, en roman av Frank Herbert
* Sand Idrettsforening – fleridrettslag i Nord-Odal kommune, nå en del av fusjonerte Nord-Odal Idrettslag
Liste over konklaver

**Listen over konklaver** er en oversikt over pavevalg, med basisinformasjon om de enkelte konklaver. Valg av motpaver er også tatt med, i *kursiv*.

Listen inneholder også valgene fra 1061 og frem til den første egentlige konklave i 1241, ettersom disse valgene ble foretatt etter samme regler bortsett fra at kardinalene ikke var innelåst. 

Tall på antall deltagere med stemmerett er svært usikre for tidlige konklaver. På de tidligste var det antagelige bare kardinalbiskopene som stemte, og anslagene er basert på antallet kjente kardinalbiskoper.

## 1000-tallet

## 1100-tallet

## 1200-tallet

## 1300-tallet

## 1400-tallet

## 1500-tallet

## 1600-tallet

## 1700-tallet

## 1800-tallet

## 1900-tallet

## 2000-tallet
Giovanni Benelli

**Giovanni Benelli** (1921–1982) var en av Den katolske kirkes kardinaler. Han arbeidet i høye stillinger i Vatikanet før han ble erkebiskop i Firenze.

## Liv og virke
### Prest
Benelli fikk presteutdannelse ved seminaret i Pistoia og to universiteter i Roma. Han ble presteviet i 1943 og arbeidet deretter i menighetssjelesorgen i bispedømmet Roma. Etter fordypningsstudier i diplomati ble han satt til tjeneste i det pavelige diplomati, og ble personlig sekretær for en de to nestsjefene i Statssekretariatet i Vatikanet, Giovanni Battista Montini.

I 1950 ble han sekretær ved det pavelige nuntiatur i Irland. Senere ble han postert i Frankrike, Brasil og Spania. Fra 1965 til 1966 var han Den hellige Stols observatør ved UNESCO i Paris.

### Biskop
I 1966 ble han titularerkebiskop og apostolisk pronuntius til Senegal.

Deretter kom han tilbake til Vatikanet, og fikk den meget sentrale stilling som *sostituto* i Statssekretariatet, som gjorde ham til en nøkkelperson mht. koordineringen av hele Den romerske kuries arbeide.

I  1977 ble han utnevnt til erkebiskop av Firenze. Spekulasjonene den gang gikk ut på at pave Paul VI *enten* ville fjerne ham fra Roma fordi han hadde gjort seg mektig upopulær i andre deler av byråkratiet, som ikke likte hans lederstil og reformtiltak, *eller* at han ble sendt til et større erkebispedømme for å få en genuin erfaring som overhyrde for sjelesorg, slik at han skulle bli mest mulig *"[[papabile]]"* ved neste pavevalg.

### Kardinal
Paven kreerte Benelli til kardinal i juni 1977, med *[[Santa Prisca (Roma)|Santa Prisca]]* som tittelkirke.

Han ble ikke valgt til ny pave og forble i Firenze til sin død.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal *Giovanni Benelli*

## Referanser


## Litteratur
* *Il Cardinale Giovanni Benelli. Giovanni Battista Re, et al.* Edizioni Studium, Rom 1992  
* Curia Arcivescovile di Firenze (Hrsg.): *In memoriam di S.Em. Il Cardinale Giovanni Benelli, arcivescovo di Firenze.* Curia Arcivescovile, Florenz 1982
Wijdefjorden

**Wijdefjorden** (uttale: *veidefjorden*) er en 108&nbsp;km lang fjord på nordsiden av Spitsbergen på Svalbard. Fjorden skjærer rett sørover inn i landet mellom Andrée Land i vest og Margaretas Land (Ny-Friesland) i øst.

Wijdefjorden er den lengste fjorden på Svalbard, lengre enn Isfjorden som skjærer inn i Spitsbergen fra vest. Fjordsidene er bratte, spesielt i vest hvor fjella reiser seg nesten loddrett 1000–1165 meter over havet. I øst er fjellene litt slakere, opp til 900 meter ytterst og 1636 moh innerst i fjorden. Aller høyest er Perriertoppen litt lenger øst med 1712 moh.  Isbreen Åsgardfonna dekker hele fjellkjeden i øst.

Innerst i fjordbotnen faller Mittag-Lefflerbreen helt ned til fjorden fra det slake partiet helt i sør, i Dickson Land.

Sommeren 1939 utforsket en britisk-norsk-svensk ekspedisjon Dicksonfjordens, Billefjordens, Woodfjordens og Wijdefjordens devonske geologi og fossile fauna, anført av den svenske forskeren Erik A Stensiö, og med Anatol Heintz som leder for det norske forskningslaget.

## Indre Wijdefjorden nasjonalpark
I den sørligste (innerste) delen av fjorden ligger Indre Wijdefjorden nasjonalpark, som utgjør et område på 1&nbsp;127&nbsp;181&nbsp;dekar. Dette inkluderer landområder på begge sider av fjorden, samt fjorden selv. Dette er kanskje det sjeldneste plantemiljøet vi finner på øygruppen, med Europas eneste høyarktiske steppe-vegetasjon, med bl.a stepperørkvein, sabinegras, svalbardgras og myrtust.

På land treffes en del insekter, blant annet ytterst sjelden vårfluer. Den antatt arktiske vårfluearten *[[Apatania zonella]]* er beskrevet her i 1969.

## Referanser


## Eksterne lenker
* 
*
Isfjorden

**Isfjorden** kan sikte til:

## Fjorder
*Isfjorden (Svalbard) &ndash; en fjord på vestsiden av Spitsbergen
*Isfjorden (Kvænangen) &ndash; en fjord i Kvænangen kommune i Troms
*Isfjorden (fjord i Rauma) &ndash; en fjordarm av Romsdalsfjorden i Rauma kommune i Møre og Romsdal

## Annet
*Isfjorden (bygd i Rauma) &ndash; ei bygd ved Isfjorden i Rauma kommune i Møre og Romsdal
*Isfjorden IL &ndash; et idrettslag i bygda Isfjorden i Rauma kommune i Møre og Romsdal
*Ísafjörður &ndash; tettsted på Island
Appalachene

**Appalachene** (engelsk: *The Appalachians* eller *The Appalachian Mountains*; fransk: *Les Appalaches*) er et kompleks av fjellkjeder i Nord-Amerika. De strekker seg fra Newfoundland i Canada til Alabama i USA, i en lengde på rundt 2&nbsp;400 kilometer. Komplekset er delt inn i en rekke fjellkjeder. Gjennomsnittshøyden er på rundt 900 meter. Det høyeste fjellet er Mount Mitchell i Nord-Carolina (2037 moh.), som er det høyeste punktet i USA øst for elven Mississippi.

Fjellene er restene av den kaledonske fjellkjede som oppstod ved folding da det nordamerikanske kontinentet Laurentia støtte sammen med det nordeuropeiske Baltika i silur-devon, det vil si for ca. 400 millioner år siden. Fjellene består av ulike skyvedekker av ulik geologisk alder. Mye av de opprinnelige kaledonske skyvelagene er slitt ned. Ettersom Nord-Amerika og Afrika har vært forbundet, utgjør Appalachene deler av den samme fjellkjeden som Anti-Atlas (eller Lille-Atlas) i Marokko. Denne fjellkjeden, kjent som sentrale pangeanske fjellkjede, strekker seg inn Skottland etter kollisjonen mellom Nord-Amerika og Europa.

Appalachene brukes også om områdene rundt fjella. I videste forstand kan det refereres til hele fjellrekka med omkringliggende åser og platåer, men vanligvis tenker en på de sentrale og sørlige delene, hovedsakelig i statene Kentucky, Tennessee, Virginia, Vest-Virginia og Nord-Carolina. De «villeste» områdene finner vi i sør, med Great Smoky Mountains nasjonalpark som et turistmessig senter for fjellvandring og friluftsliv. Her nede på grensen mellom Tennessee og Nord-Carolina finnes noen kløfter og fosser med fallhøyder som på vestsiden ga støtet til vannkraft gjennom Tennessee Valley Authority.

Navnet skriver seg fra en landsby på nordkysten av Florida. Medlemmene av Narvaez-ekspedisjonen kom hit i 1528, og de tolka navnet som Apalachen. Dette ble så betegnelsen på indianerne som bodde her (apalachee-stammen), såvel som på flere geografiske områder rundt. Det er det fjerde eldste bevarte europeiske stedsnavnet i USA (etter Florida, Cape Canaveral, og Dry Tortugas).

I nyere tid er det funnet store mengder skifergass i Appalachene, og denne er økonomisk utvinnbar.

## Referanser


## Litteratur
* Brooks, Maurice (1965): *The Appalachians: The Naturalist's America*; illustrert av Lois Darling og Lo Brooks. Boston; Houghton Mifflin Company.
* Constantz, George (2004): *Hollows, Peepers, and Highlanders: an Appalachian Mountain Ecology*, 2. utg., West Virginia University Press; Morgantown.
* Weidensaul, Scott (2000): *Mountains of the Heart: A Natural History of the Appalachians*. Fulcrum Publishing, ISBN 1-55591-139-0.

## Eksterne lenker
* 
* Appalachian/Blue Ridge Forests, bilder hos *Bioimages.vanderbilt.edu*
* Appalachian Mixed Mesophytic Forests, bilder hos *Bioimages.vanderbilt.edu*
* University of Kentucky Appalachian Center
Van Mijenfjorden

**Van Mijenfjorden**, tidligere **Lågfjorden**, er en fjord på vestsiden av Spitsbergen på Svalbard. Medregnet Bellsund strekker fjorden seg 83&nbsp;kilometer i østlig retning inn til bunnen av Braganzavågen og er en del av det geografiske skillet mellom Nordenskiöld Land i nord og Nathorst Land og Wedel Jarlsberg Land. Øst for fjorden ligger Heer Land. 

## Geografi
Selve Van Mijenfjorden regnes vanligvis som den 62 kilometer lange fjorden øst for Akseløya, en smal øy som nesten sperrer hele innløpet, og har forbindelse med Bellsund via de to korte sundene Akselsundet og Mariasundet. Bellsund, vest for Akseløya, har munning mellom Lågneset i nord og Straumneset i sør. Fra Bellsund går Van Keulenfjorden av i sørøstlig retning.

Det ligger tre fyrlykter som ble oppført i 1964 langs nordkysten av Van Mijenfjorden. Akseløya lykt på Akseløya, Blåhuken lykt øst for Kaldbukta og Kapp Amsterdam lykt ved munningen til Sveabukta. Ved Kapp Amsterdam ligger Store Norske Spitsbergen Kulkompanis utskipningshavn for kull fra Sveagruva som ligger ved Sveasundet i den indre delen av fjorden.

Svalbards største elver har utløp i fjorden. Fra nord kommer Reindalselva med utløp i Kaldbukta og fra øst kommer Kjellstrømelva med utløp i Braganzavågen i bunnen av fjorden. To isbreer munner helt ut i fjorden, Fridtjovbreen nordvest for Akseløya og Paulabreen i bunnen av fjordarmen Rindersbukta.

Fjorden og områdene rundt ligger i Van Mijenfjorden nasjonalpark og hele fjorden tilhører Forvaltningsområde 10 hvor tilreisende kan bevege seg uten å melde til Sysselmannen og uten forsikring. Ferdsel til alt land og hav sør for fjorden skjer derimot utenfor Forvaltningsområde 10 og innebærer forsikrings- og meldeplikt.

## Navn
Fjorden er oppkalt etter Willem van Muyden. Nordenskiöld skrev feilaktig navnet hans som Van Mijen, og dette har siden blitt brukt.

## Referanser


## Eksterne lenker
* 
*
Émile Biayenda

**Émile Biayenda** (født 1927 i Mfinkabitoungou i Mpongala i Kongo-Brazzaville, død  23. mars 1977 i Brazzaville) var en av Den katolske kirkes kardinaler, og erkebiskop av Brazzaville.

Biayenda ble utnevnt av pave Paul VI til erkebispestolen i Brazzaville i 1970, og i 1973 dessuten til kardinal, bare 46 år gammel. Han ble bortført fra sin residens ved siden av Jesu-Hjerte-katedralen i Brazzaville om ettermiddagen 22. mars 1977 og drept om kvelden 23. mars 1977 av en gruppe soldater. Den reelle årsak til dette er forblitt uavklart.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1829
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1896
* Kardinal Basilio Pompilj (1858-1931) *1911 
* Kardinal Adeodato Giovanni Piazza (1884-1957) *1930 
* Kardinal Sergio Pignedoli (1910-1980) *1951 
* Kardinal *Emile Biayenda* (1927-1977) *1970 

## Referanser
Michael Laudrup

**Michael Laudrup** (født 1964) er en dansk tidligere fotballspiller, nå fotballtrener. Han er bror til fotballspilleren Brian Laudrup og sønn av fotballspilleren Finn Laudrup.

Michael Laudrup startet karrieren i de danske klubbene KB og Brøndby IF, før han ble solgt til Juventus i Italia. Han er kanskje best kjent fra tiden i de spanske klubbene FC Barcelona og Real Madrid, hvor han vant fem mesterskap. Han har også spilt i den nederlandske ligaen for Ajax Amsterdam og et år i Japan før han ble trener. Han startet som assistenttrener for , og var inntil 22. mai 2006 sjefstrener for Brøndby IF.

Laudrup spilte 104 A-landskamper for Danmark. Han debuterte i 1982 og spilte sin siste kamp mot  i kvartfinalen i VM i 1998. Laudrup scoret totalt 37 landslagsmål. På grunn av en konflikt med den daværende danske landslagstreneren Richard Møller-Nielsen fikk han dessverre ikke bli med på å vinne Danmarks hittil eneste store internasjonale trofé &ndash; EM 1992.

Michael Laudrup har i løpet av karrieren vunnet det italienske mesterskapet én gang (1986), det spanske mesterskapet fem ganger (1991&ndash;1995) og det nederlandske mesterskapet én gang (1998). I tillegg har han vunnet serievinnercupen (nå Mesterligaen) i 1992.

Laudrup ble i 2000 utnevnt til ridder av Dannebrogordenen.

## Klubbkarriere
* 1982-1983: Brøndby IF, Danmark
* 1983-1985: SS Lazio, Italia
* 1985-1989: Juventus, Italia
* 1989-1994: FC Barcelona, Spania
* 1994-1996: Real Madrid, Spania
* 1996-1997: Vissel Kobe, Japan
* 1997-1998: Ajax Amsterdam, Nederland

Som trener har han følgende karriere:
* 2000-2002: Assistenttrener for det danske landslaget (sammen med Morten Olsen)
* 2002-2006: Brøndby IF (sjefstrener sammen med John «Faxe» Jensen)
* 2007-2008: Getafe (Hovedtrener)
* 2008-2009: Spartak Moskva (Hovedtrener)
* 2010-2011: Real Mallorca
* 2012 -      : Swansea City

## Referanser


## Eksterne lenker
* 
* 
*
Paul Yashigoro Taguchi

**Paul Yashigoro Taguchi** (født 20. juli 1902 i Shittsu i Japan, død 23. februar 1978 i Osaka) var en av Den katolske kirkes kardinaler og erkebiskop av Osaka. Han ble kreert til kardinal i 1973 av pave Paul VI, med Santa Maria in Via som tittelkirke.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916 
* Kardinal Paolo Marella (1895-1984) *1933 
* Kardinal *Paul Yashigoro Taguchi* (1902-1978) *1941

## Referanser


## Eksterne lenker
* Biografi på The Cardinals of the Holy Roman Church
Rufino Jiao Santos

**Rufino Jiao Santos** (født 26. august 1908 i Guagua, Pampanga på Filippinene, død 3. september 1973 i Manila) var en av Den katolske kirkes kardinaler, og erkebiskop av Manila. Han ble kreert til kardinal i 1960 av pave Johannes XXIII.

Han satt fengslet under annen verdenskrig fra februar 1944 til han ble befridd av amerikanerne den 4. februar 1945, dagen før han skulle blitt henrettet av japanerne.

Han deltok på konklavet 1963 som valgte kardinal Montini til pave (Paul VI).
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Erkebiskop Ignazio Busca (1731-1803) *1775
* Erkebiskop John Thomas Troy, O.P. (1739-1823) *1777
* Erkebiskop Daniel Murray (1768-1852) *1809
* Erkebiskop John MacHale (1791-1881) *1825
* Erkebiskop John MacEvilly (1818-1902) *1857
* Erkebiskop John Healy (1841-1918) *1884
* Erkebiskop Michael James O'Doherty (1874-1949) *1911
* Kardinal *Rufino Jiao Santos* (1908-1973) *1947

## Referanser


## Eksterne lenker
* Biografi på The Cardinals of the Holy Roman Church
Humberto Sousa Medeiros

**Humberto Sousa Medeiros** (født 6. oktober 1915 i Arrifes São Miguel på Asorene i Portugal, død 17. september 1983 i Boston i USA), portugisisk-amerikaner, som innvandret til USA tidlig i livet, var en av den katolske kirkes kardinaler. Han var erkebiskop av Boston 1970–1983. Før det hadde han vært biskop av Brownsville i Texas.

Han ble kreert til kardinal i 1973, med *[[Santa Susanna]]* som tittelkirke.
## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Giovanni Vincenzo Bonzano (1867–1927) *1912
* Erkebiskop John Gregory Murray (1877-1956) *1920
* Biskop James Louis Connolly (1894-1986) *1945
* Kardinal *Humberto Sousa Medeiros* (1915–1983) *1912

## Referanser


## Eksterne lenker
* Biografi på The Cardinals of the Holy Roman Church
Tom of Finland

**Touko Valio Laaksonen** (født 8. mai 1920, død 7. november 1991), kjent under pseudonymet **Tom of Finland**, var en finsk illustratør. Han er kjent for sine homoerotiske og pornografiske tegninger der han kombinerer maskuline klisjeer med litt sår estetikk og en god del humor. Fra slutten av 1950-årene og framover skal han ha produsert over  brukstegninger av karikert muskuløse sjømenn, motorsyklister, uniformerte politifolk, skogs- og kroppsarbeidere, gjerne selvsikkert poserende i henslengte omfavnelser eller seksuell aktivitet. Hans bildeverden av fetisjistiske fantasier og seksualiserte stereotypier har påvirket både den vestlige homsekulturen og den allmenne populærkulturens forestillinger om homofile drømmemenn.

## Referanser


## Eksterne lenker
* 
* 
* 
*  Tom of Finland på Erotic Art Collection
Boston erkebispedømme

**Boston erkebispedømme** er et erkebispedømme i Den katolske kirke i USA med sete i Boston, Massachusetts.

Det ble utskilt som et eget bispedømme fra Baltimore erkebispedømme i 1808, og ble erkebispedømme i 1875. I mellomtiden hadde flere andre bispedømmer blitt utskilt fra Boston.

## Biskoper

*John Lefevre de Cheverus (1808&ndash;1825)
*Benedict Joseph Fenwick S.J. (1825&ndash;1844)
*John Bernard Fitzpatrick (1844&ndash;1866)
*John Joseph Williams (1866&ndash;1875)

## Erkebiskoper

*John Joseph Williams (1875&ndash;1906)
*William Henry O'Connell (1906&ndash;1944)
*Richard James Cushing (1944&ndash;1970)
*Humberto Sousa Medeiros (1970&ndash;1983)
*Bernard Francis Law (1984&ndash;2002)
*Seán Patrick O'Malley, O.F.M. Cap. (2002-2024)
*Richard Henning (2024–)

## Skandalene rundt 2002
Erkebispedømmet ble hardt rammet av den store pedofiliskandalen som rammet landet i 2002. Avisen «The The Boston Globe» nøstet opp historien omkring presten John J. Geoghan, som ble dømt for å ha misbrukt en rekke barn over en periode på over 30 år. Det kom frem at daværende erkebiskop, kardinal Law, allerede i 1980-årene kjente til hans pedofile legning og troverdige anklager om overgrep. Kardinalens reaksjon på dette var å flytte presten fra den ene menigheten til den andre, uten å advare noen, sørge for psykiatrisk behandling eller straffe ham på noen måte.

Etter en periode med stor press mot Law beklaget han sin handlemåte, men avviste kravet om at han måtte gå av. Mot erkebispedømmet Boston forelå det på et tidspunkt rundt 450 sivile klagemål fra mennesker som hevdet at de i sin ungdom har blitt seksuelt misbrukt av katolske prester.

Et særlig graverende kasus var en senere avsatt prest Paul Shanley, som kun var blitt forflyttet gang på gang innen Boston til tross for sterke indikasjoner på at noe var galt, og til tross for at han i 1979 hadde støttet opp om «NAMBLA», *the North American Man-Boy Love Association*. I 2002 sendte kardinal Law en skriftlig unnskyldning til biskop Gerald Barnes av San Bernardino i California, for at han i 1990 hadde anbefalt Shanley til tjeneste der. Den gangen ble gransket for flere sannsynlige voldtekter av en ung gutt. Han hadde ikke visst om beskyldningene mot Shanley, ellers ville han aldri ha anbefalt ham, skrev han i brevet. Fra dokumentene går det imidlertid frem at beskyldningene mot Shanley gikk tilbake til 1960-tallet. 

## Eksterne lenker
*
Baltimore erkebispedømme

**Baltimore erkebispedømme** er et erkebispedømme i Den katolske kirke i USA med sete i Baltimore i USA. Det er det eldste katolske bispedømmet i landet.

Jurisdiksjonen ble opprettet som et apostolisk prefektur med navnet *United States of America* i 1784. Hele USA hadde til da ligget under det engelske hierarkiet siden det ble gjenopprettet i 1622. I 1789 fikk prefekturet status som bispedømme, og endret navn til Baltimore, og i 1808 ble det elevert til metropolitterkebispedømme. En rekke andre bispedømmer har blitt utskilt fra Baltimore.

Baltimore har nå fire suffraganer:
* Arlington bispedømme
* Richmond bispedømme
* Wheeling-Charleston bispedømme
* Wilmington bispedømme

## Overhyrder
* John Carroll (biskop 1789&ndash;1808, erkebiskop 1808&ndash;1815)
* Leonard Neale (1815&ndash;1817)
* Ambrose Maréchal (1817&ndash;1828)
* James Whitfield (1828&ndash;1834)
* Samuel Eccleston (1834&ndash;1851)
* Francis Patrick Kenrick (1851&ndash;1863)
* Martin John Spalding (1864&ndash;1872)
* James Roosevelt Bayley (1872&ndash;1877)
* James Gibbons (1877&ndash;1921)
* Michael Joseph Curley (1921&ndash;1947)
* Francis Patrick Keough (1947&ndash;1961)
* Lawrence Shehan (1961&ndash;1984)
* William Donald Borders (1974&ndash;1989)
* William Henry Keeler (1989&ndash;2007)
* Edwin Frederick O'Brien (2007&ndash;2011), valgt til Stormester av Ridderordenen av den hellige grav i Jerusalem
* William Edward Lori (2012&ndash;)

## Eksterne lenker
*
Shu-bi-dua

**Shu-bi-dua** var en dansk popgruppe som ble stiftet først på 1970-tallet. Gruppen er kjent for en rekke slagere som *There Is A Dogshit In My Garden*.

Popgruppen ble dannet i 1973 av sangeren Michael Bundesen, gitaristen Michael Hardinger og Niels Grønbæk (erstattet i 1978 med Kim Daugaard) og Poul Meyerdorf (erstattet i 1975 med Claus Asmussen), pianisten Jens Tage Nielsen (avløst av Willy Pedersen som ble fast medlem i 1981 og trommeslageren Bosse Hall Christensen (avløst av Kasper Winding, fast
medlem fra 1981).

Den 9. juni 1997 mottok Shu-Bi-Dua den danske *Livsglædens Pris* fra Simon Spies Fonden.

## Studioalbum

## Samlealbum og liveopptak

## Kulturkanonen
Sangen «Danmark» fra albumet 78'eren er tatt opp i den danske kulturkanonen under populærmusikk.
## Referanser

## Eksterne lenker
* 
* 
*  shubidua.nu
Aristide Cavallari

**Aristide Cavallari** (født 8. februar 1849 i Chioggia i Italia, død 24. november 1914 i Venezia) var en av den katolske kirkes kardinaler. Han var patriark av Venezia 1904&ndash;1914, og ble utnevnt av sin forgjenger der, pave Pius X til denne posten.

Han ble kreert til kardinal i 1907, med *[[Santa Maria in Cosmedin]]* som tittelkirke.

Han deltok ved konklavet 1914 som valgte pave Benedikt XV.
## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Raffaele Monaco La Valletta (1827-1896) *1874
* Kardinal Francesco di Paolo Satolli (1839-1910) *1888
* Kardinal *Aristide Cavallari* (1849-1914) *1903

## Referanser


## Eksterne lenker
*  Biografi på The Cardinals of the Holy Roman Church
Laokoon

**Laokoon** var en trojansk prest i gresk mytologi. Han advarte forgjeves innbyggerne i Troja å ta imot hestestatuen som grekerne hadde gitt dem.

I en kjent linje fra *[[Aeneiden]]* av Vergil sier Laokoon:

:*Equo ne credite, Teucri*
:*Quidquid id est, timeo Danaos et dona ferentis*

:*Stol ikke på hesten, trojanere.
:*Hva det enn er, frykter jeg grekerne selv når de bringer gaver''

Byboerne hørte ikke på presten, som i sinne kastet spydet sitt på hesten. En gud som støttet grekerne, Athene eller Poseidon, sendte deretter sjøormer som drepte Laokoon og de to sønnene hans. 

En annen versjon av legenden forteller at Apollon sendte slangene som straff for en annen gjerning, men trojanerne tolket hendelsen som et tegn på at hesten var hellig. Det skulle de uansett komme til å angre på.

Laokoons død er beskrevet i Laokoon-gruppen, en monumental marmorstatue av Laokoon og hans sønner, antagelig fra år 50 f. Kr.. Statuen er bevart i en romersk kopi som står i Vatikanmuseene.

## Se også
* Laokoon-gruppen

## Kilder
*
Cathrine Grøndahl

**Cathrine Grøndahl** (født 1969) er en norsk lyriker og jurist. Grøndahl har juridisk embetseksamen fra Universitetet i Oslo og arbeider som advokat i Advokatfirmaet Hestenes og Dramer & Co. Hun har arbeidet som forlagskonsulent for Gyldendal. I 2000 var hun redaktør for kulturleksikonet *Verden i dag. En bruksanvisning*.

Grøndahl debuterte i 1994 med diktsamlingen *Riv, ruskende rytmer* som ble belønnet med Tarjei Vesaas' debutantpris.

## Bibliografi
* *Riv, ruskende rytmer* – dikt ()
* *I klem mellom natt og dag* – dikt ()
* *[[Det har ingenting med kjærlighet å gjøre]]* – dikt ()
* *Det var da jeg flyttet* – dikt ()
* *Lov§ang* – dikt ()
* *Jeg satte mitt håp til verden* – dikt ()
* *16 år* - dikt ()

## Priser
* Tarjei Vesaas' debutantpris 1994, for *Riv, ruskende rytmer*
* Den danske ambassades kulturpris 1995
* Anders Jahres kulturpris 1997
* Tanums kvinnestipend 2004

## Referanser


## Kilder
* Presentasjon av Cathrine Grøndahl i Forfatterkatalogen på Forfattersentrums nettsider

## Eksterne lenker
* Cathrine Grøndahl i NRK Forfatter
* Cathrine Grøndahl i Dagbladet Forfatter
* Cathrine Grøndahl i Aftenposten Alex
Pietro LaFontaine

**Pietro LaFontaine** (født 29. november 1860 i Viterbo i Italia, død 9. juli 1935 i Treviso) var en av den katolske kirkes kardinaler. Han var patriark av Venezia 1915&ndash;1935.

Han ble kreert til kardinal i 1916, med *[[Santi Nereo e Achilleo]]* som tittelkirke, og skiftet senere til *[[Santi XII Apostoli]]*.

Han deltok ved konklavet 1922 som valgte pave Pius XI.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Kardinal *Pietro La Fontaine*
## Referanser


## Eksterne lenker
* Biografi på The Cardinals of the Holy Roman Church
Johann Philipp Franz von Schönborn

**Johann Philipp Franz von Schönborn** (født 15. februar 1673 i Würzburg, død 18. august 1724 ved Bad Mergentheim) var fyrstbiskop av Würzburg. Han var den eldste sønn av den kurmainzske statsminister og nevø av Mainz' kurfyrst-erkebiskop Lothar Franz von Schönborn. Hans yngre brødre var fyrstbiskopene Friedrich Carl von Schönborn, Hugo Damian von Schönborn og Franz Georg von Schönborn.

Fra 1681 gikk han på et jesuitt-gymnasium i Aschaffenburg, og studerte deretter fra 1693 i Würzburg, Mainz og Roma.

Han samlet sine første erfaringer som diplomat i England, Nederland og Frankrike. Her gjorde slottsanlegg som Versailles et stort inntrykk på ham. Fra 1699 tilhørte han domkapitlet i Würzburg, og i 1719 ble han valgt til fyrstbiskop. Han ble bispeviet av sin mektige onkel, som imidlertid egentlig hadde favorisert hans yngre bror Friedrich Carl. Han kritiserte senere sin brors styre i sitt bispedømme, som var mislikt av befolkningen og uten rikspolitisk betydning.

Store skatteøkninger, bl.a. for å finansiere bygningen av den berømte Würzburg-residensen, førte til misnøye i hans eget bispedømme. Han la også ned grunnstenen for Schönbornkapellet ved domkirken i Würzburg, som var tenkt som dynastisk gravsted for hans familie.

Innenrikspolitisk fremmet han næringslivet med en ny håndverkerlov og utbygging av skipsfarten på elven Main.

Han døde etter å ha blitt syk under en jaktutflukt. Fyrstbiskopens død ble bejublet, og det var mistanke om forgiftning.

## Referanser
Hovslager

En **hovslager** er en spesialist på hestens høver.
Hovslageren må ha gode kunnskaper om hestens anatomi, fysiologi og biomekanikk.
Når hesten skal ha sko på er hovslagerens smikunnskaper avgjørende for hestens velferd. Det er sammenheng mellom smikunnskaper og det å klare å tilpasse sko. Hesten trives best og arbeider best når den har godt tilpassede sko på seg.

Tidligere var det som regel en smed som skodde hester.  Å kunne smi og tilpasse hestesko var en viktig oppgave, på grunn av hestens viktige rolle i jord- og skogbruk.  Både verktøy og skoene var håndlagde. De spesielle spikrene som ble brukt, søm var en betydelig eksportartikkel for firmaet O. Mustad & Søn. Etter hvert som landbruket ble mekanisert og bilen overtok transportoppgavene gikk bestanden av hester ned.  Hovslagerfaget ble da nærmest borte i en generasjon.  De siste tiårene har hestebestanden økt kraftig utbredelsen av hest til hobby og sport, og faget har fått et oppsving.  Spesielt innen konkurransesport er individuell tilpasning av sko til hoven nødvendig, da det kan gi utslag i hestens prestasjoner.  I dag brukes som regel maskinlagde hestesko, i forskjellige varianter.

I Norge består utdannelsen av ett år på videregående (naturbruk) og så tre år som lærling. Utdannelsen er fra 2023 ett særløpsfag.

## Eksterne lenker
* Utdanning.no sin yrkesbeskrivelse av hovslager
* Historien om skoing av hesten
* Oppslagsordet «Hov» i ''Salmonsens konversationsleksikon'' fra 1915-1930 (grundig artikler om hestens hover, også hovslgning, på dansk)
Benedetto Lorenzelli

**Benedetto Lorenzelli** (1853–1915) var en katolsk kardinal. Han var pavelig tilknyttet det pavelige diplomati og hadde vært postert i Østerrike, Nederland, Bayern og Frankrike (inntil Frankrike brøt de diplomatiske forbindelser i 1904, før han var erkebiskop av Lucca 1904&ndash;1910.

Han ble kreert til kardinal i 1907 med *[[Santa Croce in Gerusalemme]]* som tittelkirke.

I 1910 ble han kalt til Vatikanet og ble prefekt for Studiekongregasjonen. Han deltok under konklavet 1914 som valgte pave Benedikt XV til pontiff.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal *Benedetto Lorenzelli*
## Referanser


## Eksterne lenker
* Biografi på The Cardinals of the Holy Roman Church